Enez Sant-Nikolaz eo brasañ enezenn enezeg Glenan. Tud a oa o chom enni betek penn-kentañ ar bloavezhioù 1960. Daou breti zo, ha meur a di savet er bloavezhioù 1960 evit hañvourien. Ul lodenn eus an enezenn a zo mirva natur abaoe 1974: gwall vihan eo, 3 devezh-arat nemetken. Gwareziñ a ra ar vleunienn foeon Glenan, na gaver nemet eno. Mont a reer di gant ur vag-treizh, en hañv, adalek Konk-Kerne, pe Fouenant, Benoded pe Loktudi.